ტარიელ ონიანი

ტარიელ ონიანი (, ასევე ცნობილი ზედმეტსახელით ტარო;Ъ-Огонек — Вор в загоне დ. 2 ივნისი, 1952, ტყიბული) — ქართველი კრიმინალი, კანონიერი ქურდი, ქუთაისის კრიმინალური დაჯგუფების ერთ-ერთი ლიდერი.

ბიოგრაფია
ონიანი დაიბადა 1952 წლის 2 ივნისს ტყიბულში. მამამისი მაღაროს ჩამონგრევის შედეგად დაიღუპა. გავრცელებული ინფორმაციით, სწორედ ამ მიზეზით არ მიჰყვა ონიანი მამის პროფესიას. 17 წლის ასაკში იგი ქურდობისა და ყაჩაღობისთვის გაასამართლეს. კოლონიაში იმყოფებოდა რვაჯერ. გაზეთ „კომერსანტზე“ დაყრდნობით, 1980-იან წლებში ონიანი მოსკოვის ყველაზე ავტორიტეტულ კანონიერ ქურდად მიიჩნეოდა. 1990-იანებში გადავიდა პარიზში, შემდეგ ესპანეთში, სადაც მშნებლობის ბიზნესით იყო დაკავებული.

2005 წელს ესპანელმა სამართალდამცავმა ორგანოებმა განახორციელეს ერთ-ერთი უმსხვილესი ოპერაცია ევროპაში. 400-ზე მეტმა პოლიციელმა ჯავშანტექნიკისა და ვერტმფრენების გამოყენებით ჩაატარა დაახლოებით 50-მდე ჩხრეკვა ბარსელონაში, ალიკანტეში, მარბელიაში, ფუენხიროლაში, ბენალმადენასა და ტორემოლინოსში, სადაც განთავსებული იყო ონიანის ობიექტები. ონიანმა მიმალავა მოახერხა, თუმცა პოლიციამ მისი 12 წლის ქალიშვილის დაკავება შეძლო.

2006 წლის აპრილში ონიანმა მიიღო რუსეთის მოქალაქეობა და დასახლდა მოსკოვში. 2008 წლის ივლისში პოლიციამ დააკავა 50 კრიმინალური ავტორიტეტი, რომელთა შორის 39 იყო „კანონიერი ქურდი“. მედიაში გავრცელებული ცნობით, დაკავებულთა შორის იყვნენ ქართველი კანონიერი ქურდებიც.

2009 წლის 11 ივნისს ონიანი დაკავებული იქნა ბიზნესმენის გატაცებისთვის. ონიანი გათავისუფლების სანაცვლოდ მზად იყო გადაეხადა 15 მილიონი რუბლი, მაგრამ სასამართლომ იგი პატიმრობაში დატოვა. არსებობს მოსაზრება, რომ ონიანის პატიმრობაში დატოვების ინტერესი მიხეილ სააკაშვილს ჰქონდა.

2010 წლის 19 ივლისს ონიანს სასამართლომ 10 წლიანი პატიმრობა შეუფარდა. ადვოკატის განცხადებით, ონიანის სასამართლო პროცესი კანონის დარღვევით ჩატარდა.

2010 წლის 16 სექტემბერს მოსკოვში ტვერსკის ქუჩაზე განხორციელდა თავდასხმა კრიმინალურ ავტორიტეტ ასლან უსოიანზე. გავრცელებული ინცფორმაციით უსოიანზე თავდასხმა ონიანმა დაგეგმა. ასევე არსებობს მოსაზრება, რომ ონიანი მონაწილეობდა „იაპონჩიკის“ მეტსახელით ცნობილი კრიმინალური ავტორიტეტის ვიაჩესლავ ივანკოვის მკვლელობაში.ВЗГЛЯД / Япончик, Дед Хасан и Ониани

2011 წლის მარტში ესპანეთის მთავრობის თხოვნით, ონიანი ექსტრადირებული იქნა რუსეთიდან ესპანეთში.Rusia extradita al mafioso georgiano Tariel Oniani, reclamado por España desde 2005

2013 წლის 16 იანვარს მოსკოვის ცენტრში მოკლული იქნა კანონიერი ქურდი ასლან უსოიანი. მაშინ როდესაც უსოიანი რესტორან „ძველი ფაეტონიდან“ გამოდიოდა, დაქირავებულმა მკვლელმა მისი მისამართით As Val-ის ტიპის ავტომატიდან გაისროლა.«Раненый при покушении криминальный авторитет Дед Хасан скончался в реанимации» — Life|News

რესურსები ინტერნეტში
 ტარიელ ონიანი — ПРАЙМ КРАЙМ

სქოლიო

კატეგორია:დაბადებული 2 ივნისი
კატეგორია:დაბადებული 1952
კატეგორია:ქართველი მაფიოზები
კატეგორია:რუსი მაფიოზები
კატეგორია:კანონიერი ქურდები
ტ
კატეგორია:ცოცხალი ადამიანები